Video: Sweefspringer wat Tafelberg-sprong oorleef glo aangeklaJeb Corliss (regs) kort voor hy Maandag van Tafelberg gespring het. Foto: Youtube Die Cape Times berig dat Corliss, wat tans in ŉ Kaapse hospitaal aansterk, nie toestemming gehad het vir Maandag se sprong nie. Corliss het saam met sy kameraman gespring toe hy teen die berg gebots het. Hy het glo ŉ rotslys getref voordat sy noodvalskerm oopgegaan het. Corliss het verskeie beenbreuke opgedoen. ŉ Woordvoerder van die Tafelberg Nasionale-Park, Merle Collins, sê hulle reik nie permitte uit vir sulke spronge nie aangesien dit baie gevaarlik is. “Hy het nie toestemming gehad om te spring nie. Ons sal hom definitief beboet en moontlik aankla.” Corliss het intussen vanuit sy hospitaalbed in die Christiaan Barnard-hospitaal gesê: “Ek voel beter as wat ek nog ooit gevoel het.” Corliss se vriend Joby O’Gwyn (37) het kort voor hom gespring en is ongedeerd. Corliss se kameraman is ook nie beseer nie. Volgens berigte het Corliss ook verlede week in ŉ sweefpak van Tafelberg gespring. Corliss het al meer as ŉ 1 000 spronge gedoen van bekende bakens soos die Eiffeltoring, die Petronas-torings in Maleisië en die Golden Gate-brug in San Francisco. Waarskuwing: Die video bevat krutaal Die video is deur die gebruiker kenalien op Youtube gelaai. http://youtu.be/cqiV_O8cdWY